open-index/open-wikipedia-markdown huggingface dataset:
Δεκαπενταύγουστος (ταινία)

Το ***Δεκαπενταύγουστος*** (ή και ***15αύγουστος***) είναι ελληνική δραματική ταινία του 2001 σε σενάριο και σκηνοθεσία του Κωνσταντίνου Γιάνναρη. Το τραγούδι της ταινίας είναι σε μουσική του Άκη Δαούτη, σε στίχους του Τάκη Συρέλλη και το ερμηνεύει η Γλυκερία. Πρωταγωνιστούν η Ελένη Καστάνη και ο Ακύλλας Καραζήσης.

Η ταινία συνδυάζει μεταφυσικά στοιχεία και συμβολισμούς.

## Πλοκή
Σε μια τριώροφη πολυκατοικία στο κέντρο της Αθήνας ζουν τρεις οικογένειες, οι οποίες αποφασίζουν να φύγουν από την πόλη ανήμερα Δεκαπενταύγουστου.

Στον πρώτο όροφο κατοικεί ένα ζευγάρι (Ελένη Καστάνη και Ακύλλας Καραζήσης) με τα δύο τους παιδιά. Φεύγουν από την Αθήνα με προορισμό την Παναγία Σουμελά, καθώς η κόρη τους πάσχει από καρκίνο και ευελπιστούν σε ένα θαύμα. Στον δεύτερο όροφο κατοικεί ένα ζευγάρι με προβλήματα (Μιχάλης Ιατρόπουλος και Θεοδώρα Τζήμου) που φεύγει για να αναζητήσει μια ανανέωση στη σχέση τους. Στον τρίτο όροφο κατοικεί ένα ζευγάρι μεσοαστών (Αιμίλιος Χειλάκης και Αμαλία Μουτούση), οι οποίοι θέλουν να αποκτήσουν ένα παιδί. Φεύγουν από την Αθήνα για να πάνε στο εξοχικό τους.

Κατά τη διάρκεια της απουσίας τους, ένας έφηβος διαρρήκτης (Κώστας Κοτσιανίδης) εισβάλλει στα σπίτια τους και ανακαλύπτει τα καλά κρυμμένα μυστικά και τις επιθυμίες των ταξιδιωτών. Επίσης, κατά τη διάρκεια του ταξιδιού των ζευγαριών γίνονται αποκαλύψεις και κάποιες μπλεγμένες καταστάσεις ξεδιαλύνονται.

## Διανομή

## Βραβεία/Διακρίσεις
Η ταινία βραβεύτηκε με το βραβείο της Πανελλήνιας Ένωσης Κριτικών Κινηματογράφου. Επίσης, επιλέχτηκε να συμμετάσχει στο διαγωνιστικό τμήμα του Φεστιβάλ Βερολίνου. Επίσης, προβλήθηκε στο διαγωνιστικό τμήμα του 42ου Φεστιβάλ Κινηματογράφου Θεσσαλονίκης. **

## Παραπομπές


Κατηγορία:Ταινίες του 2001
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες τοποθετημένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες με παράλληλες ιστορίες
Κατηγορία:Ταινίες δρόμου
Κατηγορία:Ταινίες σε σκηνοθεσία Κωνσταντίνου Γιάνναρη
Κομαίος ο Μεγαρεύς

Ο **Κομαίος ο Μεγαρεύς** (7ος αιώνας π.Χ.) ήταν αρχαίος Έλληνας ολυμπιονίκης από τα Μέγαρα, ο οποίος στέφθηκε νικητής στο αγώνισμα της πυγμαχίας στους 32ους (652 π.Χ.) ολυμπιακούς αγώνες της αρχαιότητας. Στην ίδια διοργάνωση συμμετείχε και ο αδερφός του Κρατίνος, ο οποίος επίσης έγινε ολυμπιονίκης στο αγώνισμα του σταδίου. Σύμφωνα με τον ιστορικό του 3ου αιώνα μ.Χ. Ευσέβιο της Καισαρείας, υπήρχαν και άλλοι δύο αδελφοί -άγνωστο ποιοι- οι οποίοι υπήρξαν ολυμπιονίκες της πυγμαχίας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι Μεγαρείς ολυμπιονίκες
Κατηγορία:Αρχαίοι ολυμπιονίκες (7ος αιώνας π.Χ.)
Pleasure to Kill

***Pleasure to Kill*** είναι ο τίτλος του δεύτερου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε το Νοέμβριο του 1986 μέσω της δισκογραφικής εταιρείας "Noise Records".

Ο Μίλε Πετρόζα έχει δηλώσει ότι κατά την σύνθεση των κομματιών εμπνεύστηκε από την αμερικάνικης παραγωγής ταινία "*Ο άνθρωπος, αυτό το κτήνος*" του 1978. Επίσης, αυτός ήταν ο πρώτος δίσκος του συγκροτήματος, στο εξώφυλλο του οποίου εμφανίστηκε η ανώνυμη, δαιμονικής μορφής μασκότ των Kreator.

Η ηχογράφηση του άλμπουμ πραγματοποιήθηκε στο στούντιο "Musiclab" του Βερολίνου, με παραγωγούς τον Χάρις Τζονς και τον Ραλφ Χούμπερτ.

Οι κριτικές για το άλμπουμ υπήρξαν θετικές, με το "Allmusic" ν το βαθμολογεί με τέσσερα αστέρια με άριστα τα πέντε, το "Sputnik Music" με μέσο όρο βαθμολογιών 4,2 / 5, το "Ultimate Guitar" με 9,4 / 10, το "Metal Storm" με 8,7 / 10 και το "Metal Archives" με 85%.

## Τραγούδια του δίσκου

## Θέσεις τσαρτ
***Pleasure to Kill*** *(άλμπουμ)*

***Επίσημη κυκλοφορία: [[Νοέμβριος]] [[1986]]***

## Τα μέλη των Kreator
Οι μουσικοί οι οποίοι ηχογράφησαν το "*Pleasure to Kill*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Ρομπέρτο Φιορέτι** - μπάσο
* **[[Γιούργκεν Ρέιλ]]** - τύμπανα, φωνητικά

## Παραπομπές


## Πηγές
* Pleasure to Kill - Kreator | Songs, Reviews, Credits | AllMusic
* Kreator - Pleasure to Kill (album review ) | Sputnikmusic
* Kreator - Pleasure to Kill - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 1986
Κραυξίδας ο Κρανώννιος

Ο **Κραυξίδας ο Κρανώννιος** (7ος αιώνας π.Χ.) ή **Κραξίλας**, ήταν αρχαίος Έλληνας ολυμπιονίκης από την πόλη Κραννών της Θεσσαλίας, ο οποίος στέφθηκε νικητής στο ιππικό αγώνισμα του κέλη στους 33ους (648 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Θεσσαλοί ολυμπιονίκες
Κατηγορία:Αρχαίοι ολυμπιονίκες του κέλη
Κατηγορία:Αρχαίοι ολυμπιονίκες (7ος αιώνας π.Χ.)
Μύρων (τύραννος)

Ο **Μύρων ο Σικυώνιος** (7ος αιώνας π.Χ.), ήταν τύραννος της Σικυώνας και ολυμπιονίκης στο ιππικό αγώνισμα του τέθριππου στους 33ους (648 π.Χ.) ολυμπιακούς αγώνες της αρχαιότητας.

## Βιογραφία
Ήταν αδερφός του επίσης τυράννου Ορθαγόρα, τον οποίο και διαδέχτηκε. Έγινε έτσι ο δεύτερος χρονολογικά στην μαροχρόνια τυραννία των Ορθαγοριδών, η οποία, σύμφωνα με τον Αριστοτέλη, ήταν η μακροβιότερη τυραννία στην Ελλάδα (περίπου 100 χρόνια).  Έτσι ήταν ο πατέρας του μετέπειτα τυράννου Αριστώνυμου, παππούς του τυράννου Κλεισθένη, και πρόγονος του πολιτικού Κλεισθένη του Αθηναίου. Τον διαδέχτηκε ο Κλεισθένης.

Ήταν ένας από τους πρώτους Έλληνες ηγεμόνες οι οποίοι επιδίωξαν να αποκτήσουν τη δόξα της νίκης στους Ολυμπιακούς αγώνες προκειμένου να ενισχύσουν τη δημοφιλία τους, ενώ ο ιστορικός του 2ου αιώνα μ.Χ. Παυσανίας αναφέρει πως μετά τη νίκη του ο Μύρωνας εγκατέστησε το θησαυροφυλάκιο της Σικυώνας στην Ολυμπία. Ο Παυσανίας επίσης αναφέρει πως είχε αντικρίσει στο θησαυροφυλάκιο αυτό, το κατασκευασμένο από ελεφαντόδοντο κέρας της Αμάλθειας το οποίο είχε προσφέρει ο ηγεμόνας της Καλλίπολης, Μιλτιάδης ο Πρεσβύτερος.

## Σύμφωνα με τον Παυσανία
Παυσανίας -Ἑλλάδος περιήγησις -Ἠλιακῶν Β 6.19.1 -.2

**ἔστι δὲ λίθου πωρίνου κρηπὶς ἐν τῇ Ἄλτει πρὸς ἄρκτον τοῦ Ἡραίου, κατὰ νώτου δὲ αὐτῆς παρήκει τὸ Κρόνιον: ἐπὶ ταύτης τῆς κρηπῖδός εἰσιν οἱ θησαυροί, καθὰ δὴ καὶ ἐν Δελφοῖς Ἑλλήνων τινὲς ἐποίησαν τῷ Ἀπόλλωνι θησαυρούς. ἔστι δὲ θησαυρὸς ἐν Ὀλυμπίᾳ Σικυωνίων καλούμενος, Μύρωνος δὲ ἀνάθημα τυραννήσαντος Σικυωνίων:<br>
**[2] τοῦτον ᾠκοδόμησεν ὁ Μύρων νικήσας ἅρματι τὴν τρίτην καὶ τριακοστὴν Ὀλυμπιάδα. ἐν δὲ τῷ θησαυρῷ καὶ θαλάμους δύο ἐποίησε, τὸν μὲν Δώριον, τὸν δὲ ἐργασίας τῆς Ἰώνων. χαλκοῦ μὲν δὴ αὐτοὺς ἑώρων εἰργασμένους: εἰ δὲ καὶ Ταρτήσσιος χαλκὸς λόγῳ τῷ Ἠλείων ἐστίν, οὐκ οἶδα.

*Υπάρχει κρηπίδωμα από πωρόλιθο στην Άλτη  βόρεια του Ηραίου και στο πίσω μέρος αυτού  του κρηπιδώματος βρίσκεται το Κρόνιο. Στο κρηπίδωμα είναι στημένοι οι θησαυροί όπως εκείνοι που έχουν χτίσει μερικοί   Έλληνες για τον Απόλλωνα στους Δελφούς. Στην Ολυμπία υπάρχει ο θησαυρός των Σικυωνίων, αφιέρωμα του Μύρωνα, τυράννου της Σικυώνας.<br>
*2. Το έχτισε όταν νίκησε σε αρματοδρομία στην τριακοστή τρίτη ολυμπιάδα.  Σ' αυτό τον θησαυρό έφτιαξε δύο θαλάμους, ένα Δωρικό καὶ ένα Ιωνικό. Είδα ότι ναι φτιαγμένοι από χαλκό, αλλά δεν γνωρίζω αν ο χαλκός ήταν από την Ταρτησσό, όπως λένε οι Ηλείοι.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σικυώνιοι ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι Σικυώνιοι
Κατηγορία:Αρχαίοι ολυμπιονίκες (7ος αιώνας π.Χ.)
Πέτρος Κόκκορος

Ο **Πέτρος Κόκκορος** (Κουκούλι Ιωαννίνων, 1898 – Ιωάννινα, 19 Μαΐου 1981) ήταν Έλληνας πανεπιστημιακός που διετέλεσε καθηγητής ορυκτολογίας και πρύτανης του Πανεπιστημίου Θεσσαλονίκης.

## Βιογραφία
Γεννήθηκε το 1898 στο Κουκούλι των Ζαγοροχωρίων. Αφού ολοκλήρωσε το δημοτικό στην ιδιαίτερη πατρίδα του φοίτησε στη Ζωσιμαία Σχολή των Ιωαννίνων και αργότερα εισήχθη στη Φυσικομαθηματική σχολή του Πανεπιστημίου Αθήνας από όπου αποφοίτησε το 1925. Μετά την αποφοίτησή του ανέλαβε τη θέση του επιμελητή στο ορυκτολογικό εργαστήριο του ίδιου πανεπιστημίου ενώ κατά τη δεκαετία του 1930 μετεκπαιδεύτηκε στα πανεπιστήμια της Λειψίας και του Τύμπιγκεν. 

Το 1940 διορίστηκε τακτικός καθηγητής Ορυκτολογίας και Πετρολογίας στο Πανεπιστήμιο Θεσσαλονίκης όπου δίδαξε μέχρι το 1967, έτος κατά το οποίο συνταξιοδοτήθηκε. Το 1968 εγκαταστάθηκε στα Ιωάννινα ενώ μετά το θάνατο της συζύγου του, Έλενας, το 1970 επέστρεψε στο Κουκούλι. Τα τελευταία χρόνια της ζωής του τα πέρασε στα Ιωάννινα όπου και απεβίωσε κατά τις πρώτες πρωινές ώρες της 19ης Μαΐου του 1981.

Ο Κόκκορος υπήρξε σημαντικός συγγραφέας (η «Γενική Ορυκτολογία» του 1966 χαρακτηρίζεται ως το σημαντικότερο έργο του), εισηγητής της επιστημονικής κρυσταλλογραφίας στην Ελλάδα ενώ υπήρξε ευεργέτης της Εταιρείας Ηπειρωτικών Μελετών -στην οποία παραχώρησε την προσωπική του βιβλιοθήκη- και του Πανεπιστημίου Ιωαννίνων στο οποίο παραχώρησε αρκετά ακίνητα. Στο ίδιο πανεπιστήμιο υφίσταται και κληροδότημα για την ενίσχυση των σπουδών των φοιτητών.

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες ευεργέτες
Κατηγορία:Απόφοιτοι της Ζωσιμαίας Σχολής
Χριστιανική Αδελφότητα Νέων

thumb|150px|Λογότυπο της Παγκόσμιας Συμμαχίας (World Alliance), Αρχείο ΧΑΝ (YMCA), Γενεύη.

Η **Χριστιανική Αδελφότητα Νέων** (ΧΑΝ, αγγλικά: *Young Men's Christian Association*, **YMCA**) είναι μια παγκόσμια οργάνωση που εδρεύει στη Γενεύη της Ελβετίας, με περισσότερους από 57 εκατομμύρια δικαιούχους από 125 εθνικές οργανώσεις. Ιδρύθηκε στις 6 Ιουνίου του 1844 από τον Τζορτζ Ουίλιαμς στο Λονδίνο και έχει ως στόχο να θέσει τις χριστιανικές αρχές στην πράξη με την ανάπτυξη ενός υγιούς «σώματος, νου και πνεύματος». Αυτές οι τρεις αρχές αντικατοπτρίζονται από τις πλευρές του κόκκινου τριγώνου που αποτελεί κυρίαρχο στοιχείο των λογότυπων των κατά τόπους οργανώσεων ΧΑΝ.

## Δείτε επίσης

* Χριστιανική Αδελφότητα Νέων Θεσσαλονίκης

## Παραπομπές


Κατηγορία:Νεολαία
Κατηγορία:Χριστιανικές οργανώσεις
Κατηγορία:Μη κυβερνητικές οργανώσεις
Κατηγορία:Γενεύη
Κατηγορία:Χριστιανικές ιεραποστολές
Όμηρος (ταινία)

Το ***Όμηρος*** είναι μια ελληνική δραματική, αστυνομική ταινία του 2005, σε σκηνοθεσία και σενάριο Κωνσταντίνου Γιάνναρη, ενώ η μουσική είναι του Νίκου Πατρελάκη. Σύμφωνα με τον σκηνοθέτη, η έμπνευση για την ταινία προήλθε από τη λεωφορειοπειρατεία του 1999 και τον θάνατο του Γιώργου Κουλούρη.

## Πλοκή

Ένας Αλβανός, που είναι μόνιμος κάτοικος Ελλάδας και ζει μια ζωή στο περιθώριο, αποφασίζει μια μέρα να εισβάλει ένοπλος σε ένα λεωφορείο για να το καταλάβει. Η αιτία της λεωφορειοπειρατείας είναι, όπως λέει, επιτέλους να ακουστεί. Τότε αρχίζει από τις ελληνικές αρχές η καταδίωξη του κατειλημμένου λεωφορείου, το οποίο κατευθύνεται προς την Αλβανία, ενώ στην υπόθεση εμπλέκονται και οι δημοσιογράφοι.

Παράλληλα, κατά τη διάρκεια της ομηρίας, ξεδιπλώνονται οι κρυφές ζωές των επιβατών του λεωφορείου και αποκαλύπτεται πως ο λεωφορειοπειρατής δεν είναι ο μόνος που ζει μία καταπιεσμένη ζωή: στο λεωφορείο βρίσκονται ένα παράνομο ζευγάρι, μία ομοφυλόφιλη γυναίκα, ένας χρήστης ναρκωτικών και ένας μετανάστης από την Αφρική που ζει στην Κυψέλη.

## Διανομή

## Βραβεία/Διακρίσεις
Η ταινία απέσπασε δυο Κρατικά Βραβεία Ποιότητος (Βραβείο σκηνοθεσίας και 3ο Βραβείο ταινίας Μυθοπλασίας Μεγάλου Μήκους) στο 46ο Φεστιβάλ Κινηματογράφου Θεσσαλονίκης και το Βραβείο του διεθνούς «Φόρουμ και Φεστιβάλ Ευρωπαϊκής Ταινίας» Βιέννης.

## Παραπομπές


Κατηγορία:Ελληνικές ταινίες της δεκαετίας 2000
Κατηγορία:Ταινίες του 2005
Κατηγορία:Ελληνόφωνες ταινίες
Κατηγορία:Αλβανόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές θρίλερ ταινίες
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Ταινίες με θέμα τη μετανάστευση
Κατηγορία:Ταινίες σε σκηνοθεσία Κωνσταντίνου Γιάνναρη
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες δρόμου
Κατηγορία:Ελληνικές αστυνομικές ταινίες
Άρμεγμα

thumb|330x330px|Άρμεγμα αγελάδας με το χέρι
**Άρμεγμα** ή **άμελξη** είναι η πράξη της εξαγωγής γάλακτος από τους μαστικούς αδένες ενός ζώου, συνήθως αγελάδας, προβάτου, κατσίκας ή νεροβούβαλου και σπανιότερα καμήλας, αλόγου και γαϊδάρου. Απαιτείται το ζώο να κυοφορεί ή να ήταν προσφάτως έγκυο. Το άρμεγμα μπορεί να γίνει είτε χειρωνακτικά είτε με μηχάνημα.

Για να μπορεί να αρμεχτεί ένα ζώο θα πρέπει να τεθεί σε λειτουργία το αντανακλαστικό καθόδου του γάλακτος. Για το λόγο αυτό, θα πρέπει το ζώο να είναι ήρεμο και να μην υπάρχουν ερεθίσματα που του προκαλούν αγωνία και φόβο.

## Άρμεγμα με το χέρι
Το άρμεγμα με το χέρι ήταν για αιώνες ο μοναδικός τρόπος λήψης του γάλατος. Γίνεται με εφαρμογή πίεσης στη θηλή του μαστού και τράβηγμά του προς τα κάτω, με το γάλα να συγκεντρώνεται σε κάποιο δοχείο (*καρδάρα* ή *καρδάρι*).

## Μηχανικό άρμεγμα

Σήμερα, το άρμεγμα, τουλάχιστον στις ανεπτυγμένες χώρες, πραγματοποιείται σχεδόν αποκλειστικά με τεχνικά μέσα. Οι πρώτες απόπειρες για αντικατάσταση του χειρωνακτικού αρμέγματος με τη μηχανική άμελξη έγιναν κατά τη δεκαετία του 1930. Το άρμεγμα με τα σύγχρονα μηχανήματα επιτυγχάνεται με την εφαρμογή πίεσης και αναρρόφησης στη θηλή του μαστού, πράγμα που δε διαφέρει σημαντικά από το φυσικό θηλασμό.

Τα βασικά πλεονεκτήματα του μηχανικού αρμέγματος σε σχέση με αυτό που γίνεται με τα χέρια είναι τα εξής:
* Ανεξαρτητοποιεί την εργασία από την ικανότητα ή τη διάθεση του αμελκτή
* Μειώνει την πιθανότητα μόλυνσης του γάλακτος


Αρχείο:Goat milking on an organic farm in Israel.jpg|Μηχανικό άρμεγμα κατσίκας
Αρχείο:Sheepparlour.jpg|Πρόβατα σε περιστροφικό αμελκτήριο
Αρχείο:Cow_milking_machine_in_action_DSC04132.jpg|Μηχάνημα άμελξης για αγελάδες


## Δείτε επίσης
* Θήλαστρο
* Άρμεγμα φεγγαριού

## Παραπομπές


## Εξωτερικοί σύνδεσμοι
* 
* 

κατηγορία:Κτηνοτροφία
Κατηγορία:Γάλα
Μητροπολίτης Ελασσώνος Ιάκωβος Μακρυγιάννης

Ο **Μητροπολίτης Ιάκωβος** (κατά κόσμον **Δημοσθένης Μακρυγιάννης**, 1910-1971) ήταν Έλληνας Μικρασιάτης, θεολόγος, κληρικός και Επίσκοπος της Εκκλησίας της Ελλάδος που διετέλεσε Μητροπολίτης Ελασσώνος.

## Βιογραφία

[thumb|Η Μονή της Παναγίας Ολυμπιώτισσας της [Ελασσόνας, η αναδιάρθρωση της οποίας πραγματοποιήθηκε επί αρχιερατείας Ιακώβου Μακρυγιάννη.]]
Ο Ιάκωβος Μακρυγιάννης γεννήθηκε, με το βαπτιστικό όνομα Δημοσθένης, το 1910 στα Αλάτσατα της Μικράς Ασίας, τη δεύτερη μεγάλη πόλη της Μητροπόλεως Κρήνης.
Σπούδασε Θεολογία στη Θεολογική Σχολή του Πανεπιστημίου Αθηνών. Διάκονος χειροτονήθηκε το 1937 από τον Αρχιεπίσκοπο Αθηνών Χρυσόστομο Α΄ λαμβάνοντας το μοναχικό όνομα *Ιάκωβος* . Το 1940 χειροτονήθηκε πρεσβύτερος και υπηρέτησε ως εφημέριος στην Ιερά Αρχιεπισκοπή Αθηνών (Ιερός Ναός Αγίου Δημητρίου Ψυχικού) και ως ηγούμενος της Ιεράς Μονής Πεντέλης κατά τα έτη 1945-1955 .

### Μητροπολίτης Ελασσώνος
Στις 2 Μαρτίου 1956 εξελέγη Μητροπολίτης Ελασσώνος και δύο ημέρες αργότερα χειροτονήθηκε Επίσκοπος στον Ιερό Καθεδρικό Ναό Αθηνών. Επιτέλεσε σημαντικό έργο σε πνευματικό, φιλανθρωπικό και πολιτιστικό επίπεδο. Ανάμεσα στα έργα του περιλαμβάνονται
* ίδρυση Κατασκηνώσεων
* οργάνωση Ιδρύματος Νεότητας
* δημιουργία Οικοτροφείου για τα παιδιά των ορεινών περιοχών που φοιτούσαν στο Γυμνάσιο της Ελασσόνας και δεν είχαν την οικονομική δυνατότητα απόκτησης στέγης.
Μεριμνούσε ο ίδιος για την πραγματοποίηση σημαντικών κοινωφελών έργων όπως ηλεκτροδότηση απομακρυσμένων χωριών και κατασκευή δρόμων. Με δική του εισήγηση καθιερώθηκε το 1956 ο ετήσιος εορτασμός των *Ελευθερίων* της Ελασσόνας στις 6 Οκτωβρίου, ως τοπική εθνική εορτή σε ανάμνηση της απελευθέρωσης της πόλης στις 6 Οκτωβρίου 1912.

### Δίωξη από τη Δικτατορία
Στις 2 Αυγούστου 1967 απομακρύνθηκε αντικανονικά από τη Χούντα των Συνταγματαρχών, η οποία είχε επέμβει και στη Σύνοδο της Ιεραρχίας της Εκκλησίας της Ελλάδος, αναγκάζοντάς τον να παραιτηθεί. Η τακτική αυτή του δικτατορικού καθεστώτος ακολουθήθηκε και με άλλους Μητροπολίτες. Με αυτόν τον τρόπο η Δικτατορία κατάφερε, αφενός να απομακρύνει επισκόπους που δεν είχαν διάθεση συνεργασίας με το απολυταρχικό καθεστώς και αφετέρου, στις κενές θέσεις που δημιουργήθηκαν, να τοποθετήσει νέους μητροπολίτες φιλικά διακείμενους προς αυτήν.

### Κοίμηση και μνήμη
Ο Ιάκωβος εκοιμήθη στις 20 Ιουλίου 1971 στο Λουτράκι Κορινθίας, όπου διέμενε καθώς δεν του επιτρεπόταν από τη Δικτατορία να επιστρέψει στην Ελασσόνα. Ετάφη στο Κοιμητήριο Χαλανδρίου με μέριμνα συγγενών και φίλων του.
Τα οστά του μεταφέρθηκαν με ενέργειες του Μητροπολίτη Βασιλείου στην Ιερά Μονή Ολυμπιώτισσας όπου και ενταφιάστηκαν, ώστε μετά θάνατον ο Ιάκωβος να επιστρέψει στην πόλη που διακόνησε ως επίσκοπος, παρά την τότε αντικανονική απομάκρυνσή του. Στη μνήμη του κεντρική οδός του Δήμου Ελασσόνας φέρει το όνομά του.

## Παραπομπές


## Πηγές
* Χαράλαμπος (Χάρης) Ανδρεόπουλος, *Η Εκκλησία κατά τη δικτατορία 1967-1974. Ιστορική και νομοκανονική προσέγγιση,* Εκδ. Επίκεντρο, Θεσσαλονίκη, 2017

Μητροπολίτες Ελασσώνος
Σαμκάλ

Η λέξη **Σαμκάλ** μπορεί να αναφέρεται στα εξής:
*Σαμκάλ (τίτλος), τίτλος των κυβερνητών του Κουμούχ και του Ταρκί στο Νταγκεστάν
*Σαμκάλ (Ρωσία), αστικός τύπος εγκατάστασης στη Δημοκρατία του Νταγκεστάν στη Ρωσία
*όρος Σαμκάλ
*Σαμκάλ (Ιράν)
Γεώργιος Ρεμπάκος

Ο **Γεώργιος Ρεμπάκος** (1910 - 25 Μαΐου 1961), του Αντωνίου, ήταν Έλληνας πολιτικός.

## Βιογραφία
### Έπαρχος και Νομάρχης
Το 1954 ήταν γραμματέας της Γενικής Διοικήσεως Δωδεκανήσου.
Διορίστηκε έπαρχος Νάξου και Καλύμνου (στα 1950) και έγινε ο πρώτος Έλληνας Νομάρχης Δωδεκανήσου το 1955, αν και το αν πληρούσε τα προσόντα για το διορισμό του αμφισβητήθηκε αργότερα (ήταν υπάλληλος του ΟΛΠ με απολυτήριο Γυμνασίου).  Ως νομάρχης Δωδεκανήσου έκανε ενέργειες  για την τηλεφωνική σύνδεση της Καρπάθου με την Αθήνα. 

Με επερώτησή τους προς τη Βουλή, αρκετοί βουλευτές της αντιπολίτευσης όπως ο Ιωάννης Τούμπας, έθεσαν το θέμα του νομάρχη, καταγγέλλοντας ότι "δεν πληρούσε τα ουσιαστικά και τυπικά προσόντα που προέβλεπε ο περί των νομαρχών νόμος" και ότι για το διορισμό του χρειάστηκε να γίνει δική τροπολογία  και  ανάμεσα στα άλλα το ότι "δεν έπαψε να αναθέτει σε ανάξια πρόσωπα δημόσια αξιώματα", όπως ανέφερε ο Γεώργιος Τρουλλινός. Από την πλευρά της, η τότε κυβέρνηση, μέσω του υπουργού Εσωτερικών Δημητρίου Μακρή αναγνώρισε καλή πρόθεση στην αντιπολίτευση, αλλά απέρριψε τις καταγγελίες καλύπτοντας τον νομάρχη και τον αντικατέστησε 5 μήνες μετά, παρότι ο Σοφοκλής Βενιζέλος, αρχηγός των Φιλελευθέρων είχε κάνει διάβημα ζητώντας την αντικατάσταση του Ρεμπάκου από το αξίωμα του Νομάρχη Δωδεκανήσου.

Ο Ρεμπάκος διορίστηκε Νομάρχης Ηλείας στις 18 Ιουλίου 1958. Στη διάρκεια της θητείας του στην Ηλεία, απεβίωσε σε ηλικία 51 ετών και κηδεύτηκε από τον ιερό ναό Αγίου Κωνσταντίνου στον Πειραιά. 

Ήταν παντρεμένος με την Ευδοκία Ρεμπάκου και είχαν μια κόρη, την Ντάντα.

## Πηγές
*Ρεμπάκος, Γεώργιος, Διάλεξις Νομάρχου Δωδεκανήσου Γεωργίου Α. Ρεμπάκου της 5ης Ιουνίου 1957 προς τους εκπαιδευομένους εις την Σχολήν Εθνικής Αμύνης, Ρόδος, 1957, σ.24.

## Παραπομπές


Κατηγορία:Νομάρχες Ηλείας
Κατηγορία:Νομάρχες Δωδεκανήσου
Σαμκάλ (τίτλος)

**Σαμκάλ** ή **Σαμχάλ** είναι ο τίτλος των κυβερνητών του Κουμούχ στο Νταγκεστάν από τον 8ο έως τον 17ο αι. Το 1642 το Καζικουμούχ Σαμχαλάτ διασπάστηκε σε πολλά ανεξάρτητα κρατίδια. Στη συνέχεια οι Σαμκάλ μετέφεραν την πρωτεύουσα από το Χατζικουμούχ στο Ταρκί, σχηματίζοντας το Σαμχαλάτ του Ταρκί.

Σύμφωνα με τους ιστορικούς Barthold V.V. και Μ. Polievkova, ο τίτλος «σαμκάλ» προέρχεται από το όνομα του ηγεμόνα Σαχμπάλ τον οποίο όρισαν τοποτηρητή οι Άραβες στο Κουμούχ. Σύμφωνα με την ιστορία, ο Νταρμπαντναμά, αδελφός του χαλίφη Χισάμ ιμπν Αμπντ αλ-Μαλίκ, που ονομάστηκε Μοσλίμ, διοικητής των μουσουλμανικών δυνάμεων στο Νταγκεστάν, καταλαμβάνοντας το Κουμούχ, όρισε τον Σαχμπάλ κυβερνήτη του. Στο Ταρίχ-Νταγκιστάν το όνομα σαμκάλ αποδίδεται στο όνομα του πρώτου εντεταλμένου των Αράβων στο Κουμούχ, στο ορεινό Νταγκεστάν.

## Παραπομπές-σημειώσεις


Κατηγορία:Τίτλοι ευγενείας στο Νταγκεστάν
Αγαμέμνων Ευστρατιάδης

Ο **Αγαμέμνων Ευστρατιάδης** (1926-2005), του Μιλτιάδη και της Άννας, ήταν Έλληνας πολιτικός μηχανικός και βουλευτής.

## Βιογραφία
Γεννήθηκε στην Αγιά Λάρισας το 1926. Σπούδασε στο ΕΜΠ και εργάστηκε ως πολιτικός μηχανικός.
Εξελέγη βουλευτής Λάρισας το 1977 με τη Νέα Δημοκρατία και επανεξελέγη τα έτη 1981, 1985 και τον Ιούνιο του 1989.

Απεβίωσε σε ηλικία 79 ετών το 2005.

## Παραπομπές


Κατηγορία:Βουλευτές Λάρισας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Απόφοιτοι του Εθνικού Μετσόβιου Πολυτεχνείου
O.P.A.

Οι **O.P.A.** (πλήρες όνομα: **Oppressive People Attack**) ήταν ελληνικό rap μουσικό συγκρότημα που σχηματίστηκε το 1988 και διαλύθηκε το 1998. Αποτελούνταν από τον Γιώργο Γκικοδήμα (γενν. 21 Δεκεμβρίου 1958) (φωνητικά) και τον Γιάννη Ευσταθίου (σύνθεση, ενορχήστρωση, πλήκτρα και άλλα όργανα). Περιείχε στοιχεία και από άλλα μουσικά είδη, όπως ηλεκτρονική, techno και techno pop μουσική. Χαρακτηρίζονταν από τους τολμηρούς στίχους τους σχετικά με την αγάπη και την κοινωνία, αλλά και την εναλλαγή της ελληνικής και της αγγλικής γλώσσας. Την παραγωγή του πρώτου τους δίσκου *Εν + Τάξει* το 1990 ανέλαβαν ο Σεκόντος Μπουχαγιέρ και ο Μάνος Ξυδούς, ενώ συνεργάστηκαν με τη Χάρι Αλεξίου στο κομμάτι *Μες τα Δυο της Μάτια*.
O Ευσταθίου απεβίωσε στις 12 Μαρτίου 2026.

## Παρουσία
Το συγκρότημα διέκοψε το 1996 με το τελευταίο του άλμπουμ *Κάνουμε τ' Αστεία Σοβαρά*. Ωστόσο, ο Γκικοδήμας συνέχισε τη μουσική του πορεία με ζωντανές εμφανίσεις σε διάφορες ροκ σκηνές στην Αθήνα.

## Δισκογραφία
* *Εν + Τάξει* (1990)
* *Μητέρα Γη* (1992)
* *Τράγων Χορός* (1994)
* *Κάνουμε τ' Αστεία Σοβαρά* (1996)
* *Best Of Η Καρδιά Μου* (2011)

## Παραπομπές


## Εξωτερικοί σύνδεσμοι
* O.P.A. στο Discogs

Κατηγορία:Ελληνικά hip hop συγκροτήματα
Κατηγορία:Ελληνικά συγκροτήματα ηλεκτρονικής μουσικής
Κατηγορία:Ελληνικά μουσικά ντουέτα
Κατηγορία:Ελληνικά μουσικά συγκροτήματα
Φυσικό προϊόν

[thumb|229x229px|Η [πακλιταξέλη (ταξόλη) είναι ένα φυσικό προϊόν που προέρχεται από το φυτό *Taxus* *brevifolia*.]]
Ένα **φυσικό προϊόν** είναι μια χημική ένωσή ή ένα σύνολο χημικών ουσιών που παράγεται από έναν ζωντανό οργανισμό (φυτό, ζώο, μικροοργανισμό) και ως εκ τούτου απαντά στη φύση. Ο όρος συμπεριλαμβάνει τα εκχυλίσματα και τις χημικές ουσίες που μπορούν να απομονωθούν από αυτά. Στην περίπτωση που μια χημική ουσία έχει παρασκευαστεί με χημική σύνθεση ωστόσο απαντά στη φύση, νοείται ως φυσικό προϊόν. Πολλές φορές τα φυσικά προϊόντα έχουν φαρμακολογικές ή βιολογικές ιδιότητες που μπορούν να έχουν θεραπευτική δράση έναντι ασθενειών. Απαντώνται ως δραστικά συστατικά στην παραδοσιακή ιατρική όπως επίσης και στη σύγχρονη ιατρική, είτε ως εκχυλίσματα, είτε ως καθαρές  χημικές ουσίες. Τα φυσικά προϊόντα, λόγω της πολυπλοκότητας της χημικής τους δομής, αποτελούν  πηγή έμπνευσης για νέες χημικές δομές που μπορούν να χρησιμοποιηθούν ή ήδη χρησιμοποιούνται ως φάρμακα. 

Τα φυσικά προϊόντα διακρίνονται σε δύο πολύ βασικές κατηγορίες, τους πρωτογενείς και τους δευτερογενείς μεταβολίτες. Οι πρωτογενείς μεταβολίτες παράγονται κατά τον πρωτογενή μεταβολισμό και περιλαμβάνουν ενώσεις απαραίτητες για την επιβίωση όπως πρωτεΐνες, υδατάνθρακες, λίπη, νουκλεϊκά οξέα. Αντιθέτως, οι δευτερογενείς μεταβολίτες δεν είναι απαραίτητοι για την επιβίωση του οργανισμού που τους παράγει, δεν παράγονται σε μεγάλες ποσότητες και η παρουσία τους είναι χαρακτηριστική στο είδος.

## Ταξινόμηση
Τα φυσικά προϊόντα κατατάσσονται σε διαφορετικές κατηγορίες με βάση:
* την πηγή από την οποία προκύπτουν. 
* τη χημική τους δομή,
* τη βιολογική τους δράση,
* τη βιοσύνθεση τους. 

## Παραπομπές
Χοσρό Χαν Γκόρτζι Κατζάρ

Ο **Χοσρό Χαν Γκόρτζι Κατζάρ**, γεννημένος **Αντρέ Γκαϊτμαζεάντ** (Τιφλίδα, 1785-6 - Τεχεράνη, 1857) ήταν σημαίνων  ευνούχος της Δυναστείας των Κατζάρ, στην περίοδο βασιλείας του Φαθ Αλί Σαχ Κατζάρ (1797-1834) και του Νάσερ αλ-Ντιν Σαχ (1848-96).

## Βίος
Γιος ενός χριστιανού Αρμένιου ιερέα, ο Χοσρό ήταν χριστιανός, ως τα τέλη της εφηβείας του, όταν προσηλυτίστηκε στο Ισλάμ και πήρε το όνομα Χοσρό Χαν Γκόρτζι. Συμμετείχε στην εκστρατεία του Ρώσου στρατηγού Πάβελ Τσιτσιάνοφ κατά της περσικής αυτοκρατορίας κατά τη διάρκεια του Ρωσοπερσικού Πολέμου (1804-1813). Συνελήφθη από τον στρατό των Κατζάρ το 1804 κοντά στο Ερεβάν, ευνουχίστηκε και έγινε ευνούχος της δυναστείας.

Στις 23 Φεβρουαρίου 1815 ο Χοσρό ορίστηκε διοικητής του Γκιλάν. Κατά τη διάρκεια της διακυβέρνησής του χτίστηκαν πολλά κτήρια, που επιβιώνουν ακόμη και σήμερα στο Γκιλάν. Είχε, επίσης, καλές σχέσεις με τις κατώτερες τάξεις της περιοχής, αλλά είχε κακές σχέσεις με τους τοπικούς άρχοντες της επαρχίας. Αυτό σύντομα οδήγησε σε εξέγερση το 1819 και ο Χοσρό απομακρύνθηκε από τη διακυβέρνηση της επαρχίας.

Το 1822/3, Χοσρό εστάλη επικεφαλής στρατού Μπαχτιαρί να κατακτήσει το Μανταλίτζ, μια περιοχή ανάμεσα στα ιρανο-οθωμανικά σύνορα. Ο Χοσρό κατάφερε να κατακτήσει τον τόπο και ο 1824 ορίστηκε από τον ηγεμόνα Φαθ Αλί Σαχ Κατζάρ προσωπικός βεζίρης του τελευταίου του γιου Μοχάμεντ Μιρζά Σεΐφ οντ-Ντουλέχ, ο οποίος υπηρέτησε ως κυβερνήτης του Ισφαχάν, διαδεχόμενος έτσι τον Γεωργιανό ευγενή που κατείχε τη θέση και ονομαζόταν Γιουσέφ Χαν-ε Γκόρτζι.

Ο Φαθ Αλί Σαχ πέθανε το 1834, κάτι που οδήγησε σε διαμάχη για τον θρόνο της δυναστείας ανάμεσα στους δύο γιους του Αλί Μιρζά και Μοχάμεντ Μιρζά. Ο Χοσρό συντάχθηκε με τον Μοχάμεντ, ο οποίος τελικά στέφθηκε νέος σαχ της Περσίας, λαμβάνοντας το δυναστικό όνομα Μοχάμεντ Σαχ Κατζάρ. Ο Χοσρό συνέχεια ορίστηκε διοικητής του Ισφαχάν ως ανταπόδοση για τη βοήθεια του. Στις 22 Οκτωβρίου 1847, ο Χοσρό ορίστηκε ως διοικητής του Κουρδιστάν, διαδεχόμενος έτσι τον Ρεζά Κολί Χαν Βαλί, τον οποίο συνέλαβε και απέστειλε στην ιρανική πρωτεύουσα Τεχεράνη. Ωστόσο, η διακυβέρνηση του Κουρδιστάν ήταν σύντομη και κράτησε μόνο για ένα έτος, καθώς την ίδια χρονιά πέθανε ο Μοχάμεντ Σαχ.

Σε 1851/2 Χοσρό ορίστηκε διοικητής του Καζβίν, αλλά αντ' αυτού έστειλε εκπρόσωπο στην επαρχία και έμεινε για το υπόλοιπο της ζωής του στην Τεχεράνη, όπου και πέθανε στις 27 Ιουλίου 1857.

## Παραπομπές-σημειώσεις


.
Κατηγορία:Δυναστεία των Κατζάρων
Κατηγορία:Ρωσοπερσικοί πόλεμοι
Κατηγορία:Αρμένιοι
Κατηγορία:Προσηλυτισμός στο Ισλάμ
Σχολαστικός

Ο **Σχολαστικός** ήταν αξίωμα, τίτλος στην Βυζαντινή Αυτοκρατορία. Αρχικά Σχολαστικός λεγόταν ο κάθε μορφωμένος άνθρωπος, έπειτα Σχολαστικοί λέγονταν οι σπουδαστές κάποιας σχολής που σπούδαζαν ρητορική ή φιλοσοφία.

Από τον 4ο αιώνα Σχολαστικός αναφερόταν δικαστικός υπάλληλος, ο σημερινός δικηγόρος, ο οποίος φοιτούσε πρώτα σε σχολή. Από τον 5ο οι Σχολαστικοί φοιτούσαν σε σχολή με νομικά μαθήματα και ασκούσαν το επάγγελμα του δικηγόρου όχι όπως πριν που αν ήθελαν το επέλεγαν αλλά υποχρεωτικά. Από τον 7ο οι σχολαστικοί είχαν δική τους συντεχνία που για γίνεις μέλος απαιτούνταν αρχικά 4 κι έπειτα 5 έτη φοίτηση σε νομική σχολή. Οι σχολαστικοί απαγορευόταν να ασκήσουν οποιοδήποτε άλλο επάγγελμα. Οι σχολαστικοί εργάζονταν κοντά στα δικαστήρια αλλά περιορισμένος αριθμός εξ αυτών είχε δικαίωμα να παραστεί σε δίκη, όταν έβγαιναν σε "σύνταξη" έπαιρναν πολλά προνόμια. 

Αρκετοί σχολαστικοί ακολουθούσαν καριέρα στην εκκλησία. 

## Παραπομπές


## Πηγές
* 

Κατηγορία:Βυζαντινοί νομικοί τίτλοι
Δημήτριος Θεοχαρίδης

Ο **Δημήτριος Θεοχαρίδης**, (1915 - 23 Ιανουαρίου 1998), του Θεοχάρη, ήταν Έλληνας πολιτικός από τη Θεσσαλονίκη.

## Σταδιοδρομία
Γεννήθηκε στη Θεσσαλονίκη το 1915. Εργάστηκε ως ιδιωτικός υπάλληλος και από τα νεανικά του χρόνια ασχολήθηκε με το συνδικαλισμό, υπηρετώντας ως πρόεδρος του Εργατικού Κέντρου της γενέτειράς του. Πολιτεύτηκε στη συμπρωτεύουσα με το Λαϊκό Κόμμα. Εξελέγη βουλευτής Θεσσαλονίκης δύο φορές, το 1946 και το 1950. Από τις 4 Νοεμβρίου 1946 ως τις 24 Ιανουαρίου 1947 στην κυβέρνηση Μαξίμου και από τις 27 Ιανουαρίου ως τις 17 Φεβρουαρίου 1947 στην κυβέρνηση Κωνσταντίνου Τσαλδάρη, χρημάτισε υφυπουργός Εφοδιασμού.

Έγραψε ιστορικά έργα, με σημαντικότερο το "Η Μακεδονία στις φλόγες" (Αθήνα 1968).
## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υφυπουργοί Εφοδιασμού
Κατηγορία:Βουλευτές Θεσσαλονίκης
Πέτρος Θηβαίος

Ο **Πέτρος Θηβαίος** (Αθήνα, 1867 - 20 Ιουλίου 1943) ήταν Έλληνας νομικός και πολιτικός.

## Βιογραφία
Σπούδασε νομικά στην Αθήνα και έκανε μετεκπαίδευση σε πανεπιστήμια του εξωτερικού. Εργάστηκε ως δικηγόρος και ως εκδότης και διευθυντής σε εφημερίδες του νομικού κόσμου, όπως η "Δικαιοσύνη" και στη συνέχεια η "Εφημερίς των Ελλήνων Νομικών" (1934-43).

Από τις 17 Νοεμβρίου 1931 ως τις 26 Μαΐου 1932 ήταν υφυπουργός Δικαιοσύνης (και το 1914-1920 γενικός γραμματέας στο ίδιο υπουργείο) στην κυβέρνηση Ελευθερίου Βενιζέλου.

## Παραπομπές


Κατηγορία:Έλληνες υφυπουργοί Δικαιοσύνης
Κατηγορία:Έλληνες δικηγόροι του 19ου αιώνα
Σερζ Τελ

Ο **Σερζ Τελ** (Serge Telle, 5 Μαΐου 1955 - ) είναι Γάλλος αξιωματούχος και διπλωμάτης,  κρατικός υπουργός του Μονακό από την 1η Φεβρουαρίου 2016.

## Βιογραφία
Γεννήθηκε στη Νάντη της Γαλλίας το 1955. Σπούδασε στο Εθνικό Ινστιτούτο Ανατολικών Γλωσσών και Πολιτισμών.
Υπηρέτησε ως πρόξενος και ως πρεσβευτής της Γαλλίας στο Μονακό από το 2006 ως το 2016. Διορίστηκε κρατικός υπουργός το 2016, στη θέση του Μισέλ Ροζέ.

## Παραπομπές


## Εξωτερικοί σύνδεσμοι
* 

Κατηγορία:Ηγέτες εν ενεργεία
Κατηγορία:Υπουργοί Επικρατείας του Μονακό
Υπουργός Επικρατείας του Μονακό

Ο **Υπουργός Επικρατείας**  είναι ο επικεφαλής της κυβέρνησης του Πριγκιπάτου του Μονακό. Διορίζεται από και είναι υφιστάμενος του Πρίγκιπα ή της Πριγκίπισσας του Μονακό. Στη διάρκεια της θητείας του, είναι αρμόδιος για τις κυβερνητικές ενέργειες και παράλληλα είναι υπουργός Εξωτερικών (αρμόδιος για τις διεθνείς σχέσεις). Ως εκπρόσωπος του Πρίγκιπα, ασκεί και εκτελεστικά καθήκοντα, διευθύνει την αστυνομία και είναι επικεφαλής του κυβερνητικού συμβουλίου με δικαίωμα ψήφου.

## Ιστορικό
Το αξίωμα συστάθηκε το 1911 με την υιοθέτηση του συντάγματος. Μέχρι την αναθεώρηση του συντάγματος του 2002, απαιτείτο να ήταν Γάλλος πολίτης, επιλεγμένος από αρκετούς ανώτερους δημόσιους υπαλλήλους που προτείνονταν από την κυβέρνηση της Γαλλίας.  Από το 2002 ο Υπουργός Επικρατείας μπορεί να είναι είτε Γάλλος είτε Μονεγάσκος και επιλέγεται ή διορίζεται από τον πρίγκιπα, έπειτα από πρόταση της γαλλικής κυβέρνησης.

## Κατάλογος Υπουργών Επικρατείας του Μονακό (1911–σήμερα)

## Πηγές
*World Statesmen - Monaco

## Παραπομπές



Κρατικοι υπ
Απόκριση συχνότητας

thumb|<center>Καμπύλες απόκρισης συχνοτήτων μικροφώνων</center>
Σε ένα ηλεκτρικό κύκλωμα, στο οποίο έχουμε ως είσοδο διαφορετικές συχνότητες, κάποιες συχνότητες της εισόδου εμφανίζονται στην έξοδο του κυκλώματος, ενώ κάποιες άλλες όχι. Εκτός από τις συχνότητες που εξέρχονται χωρίς να υποστούν εξασθένηση και τις συχνότητες που αποκόπτονται τελείως, υπάρχουν και άλλες, οι οποίες διέρχονται εξασθενημένες μέσα από το κύκλωμα, αλλά με διαφορετικό βαθμό εξασθένησης η κάθε μία. Αυτή η αντίδραση του κυκλώματος στις διάφορες συχνότητες της εισόδου του, που καθορίζει ποιες συχνότητες θα περάσουν στην έξοδο, με πόση εξασθένηση  και  ποιες όχι, ονομάζεται **απόκριση συχνότητας** του κυκλώματος. 

Παράδειγμα ενός απλού τέτοιου κυκλώματος είναι το μικρόφωνο. Είσοδος του μικροφώνου είναι οι ήχοι του περιβάλλοντος που αντιστοιχούν σε διαφορετικές συχνότητες, ενώ εξοδός του είναι όσες συχνότητες μπορούν να μετατραπούν σε ηλεκτρικό σήμα και με ανάλογη ένταση. Στο σχήμα, βλέπουμε την καμπύλη απόκρισης συχνοτήτων δύο διαφορετικών μικροφώνων. Στον κατακόρυφο άξονα έχουμε την ένταση της εξόδου του μικροφώνου σε ντεσιμπέλ (dB) σε σχέση με την ένταση εισόδου του ήχου, ενώ στον οριζόντιο άξονα είναι η συχνότητα του ήχου εισόδου στο μικρόφωνο, σε KHz. Από τις δύο καμπύλες του σχήματος, η κόκκινη  έχει μεγαλύτερη ομοιομορφία στην κατανομή των συχνοτήτων σε σχέση με τα ντεσιμπέλ. Αυτό σημαίνει ότι το συγκεκριμένο μικρόφωνο, αποδίδει πιστότερα τους προσλαμβανόμενους ήχους σε σχέση με αυτό, της μπλε απόκρισης.

## Πηγές


Κατηγορία:Ηλεκτρικά κυκλώματα
Κατηγορία:Επεξεργασία σήματος
Windows Update

Το **Microsoft Windows Update** είναι μια υπηρεσία της Microsoft για τις οικογένειες λειτουργικών συστημάτων Windows 9x και Windows NT, η οποία αυτοματοποιεί τη λήψη και εγκατάσταση ενημερώσεων λογισμικού Microsoft Windows μέσω του διαδικτύου. Η υπηρεσία παρέχει ενημερώσεις λογισμικού για Windows, καθώς και διάφορα προϊόντα προστασίας από ιούς της Microsoft, συμπεριλαμβανομένων των Windows Defender και Microsoft Security Essentials. Από την έναρξή της, η Microsoft έχει εισαγάγει δύο επεκτάσεις της υπηρεσίας: το **Microsoft Update** και το **Windows Update για επιχειρήσεις**. Το πρώτο επεκτείνει τη βασική υπηρεσία για να συμπεριλάβει άλλα προϊόντα της Microsoft, όπως το Microsoft Office και το Microsoft Expression Studio. Το τελευταίο είναι διαθέσιμο στις επαγγελματικές εκδόσεις των Windows 10 και επιτρέπει την αναβολή ενημερώσεων ή τη λήψη ενημερώσεων μόνο αφού υποβληθούν σε αυστηρό έλεγχο.

Καθώς η υπηρεσία έχει εξελιχθεί με την πάροδο των ετών, το ίδιο συμβαίνει και με το λογισμικό πελάτη της. Για μια δεκαετία, το κύριο στοιχείο πελάτη της υπηρεσίας ήταν η διαδικτυακή εφαρμογή του Windows Update που μπορούσε να εκτελεστεί μόνο μέσα στον Internet Explorer. Ξεκινώντας με τα Windows Vista, το κύριο στοιχείο πελάτη έγινε Windows Update Agent, ένα αναπόσπαστο στοιχείο του λειτουργικού συστήματος.

Η υπηρεσία παρέχει διάφορα είδη ενημερώσεων. Οι ενημερώσεις ασφαλείας ή οι κρίσιμες ενημερώσεις μετριάζουν τα τρωτά σημεία έναντι τυχών εκμεταλλεύσεων έναντι των Microsoft Windows. Οι αθροιστικές ενημερώσεις είναι ενημερώσεις που ομαδοποιούν πολλαπλές ενημερώσεις, τόσο νέες όσο και προηγούμενες ενημερώσεις. Οι αθροιστικές ενημερώσεις εισήχθησαν με τα Windows 10 και έχουν γίνει backport στα Windows 7, Windows 8.1 και Windows 11.

Η Microsoft κυκλοφορεί τακτικά ενημερώσεις τη δεύτερη Τρίτη κάθε μήνα (γνωστή ως Patch Tuesday), αλλά μπορεί να τις παρέχει κάθε φορά που απαιτείται επειγόντως μια νέα ενημέρωση για την αποτροπή μιας νέας εκμετάλλευσης που ανακαλύφθηκε ή επικρατεί. Οι διαχειριστές συστήματος μπορούν να ρυθμίσουν το Windows Update ώστε να εγκαθιστά αυτόματα σημαντικές ενημερώσεις για τα Microsoft Windows, εφόσον ο υπολογιστής έχει σύνδεση στο Διαδίκτυο.[καθόλου|μικρογραφία|250x250εσ|Το Windows Update στα [Windows 7]]
[καθόλου|μικρογραφία|250x250εσ|Το Windows Update στα [Windows 8.1]]
[αριστερά|μικρογραφία|Το Windows Update στα [Windows 10]]

Κατηγορία:Στοιχεία των Windows
Άδωνις Κύρου (εκδότης)

Ο **Άδωνις Κύρου** (αρχικό όνομα **Άδωνις Ιωαννίδης**) (Λευκωσία 2 Μαΐου 1872 - Αθήνα 10 Σεπτεμβρίου 1918) υπήρξε Ελληνοκύπριος εκδότης.

## Βιογραφικά στοιχεία
Γεννήθηκε στη Λευκωσία το 1872 και πέθανε στην Αθήνα το 1918. Μετά το πέρας των εγκύκλιων σπουδών του στην ιδιαίτερη πατρίδα του την Κύπρο, παρακολούθησε μαθήματα στη Νομική Σχολή του Πανεπιστημίου Αθηνών, ενώ ταυτόχρονα εισήλθε στη δημοσιογραφία. Δημοσίευσε τα πρώτα του άρθρα και χρονογραφήματα στην εφημερίδα *[[Σκριπ]]* και *[[Ακρόπολις (εφημερίδα)|Ακρόπολη]]*, αν και και κατά καιρούς έγραφε στην κυπριακή εφημερίδα *[[Πατρίς (εφημερίδα Λευκωσίας)|Πατρίς]]* του θείου του Αχιλλέα Λιασίδη. Από το 1898 υπήρξε συνεκδότης της εφημερίδας Εστία μαζί με τον Σπύρο Δάσιο, ενώ το 1900 η εφημερίδα πέρασε στα χέρια του καθ' ολοκληρία. Μετά τον θάνατό του, την έκδοση της εφημερίδας ανέλαβαν οι γυιοί του Αχιλλέας Κύρου και Κύρος Κύρου.

## Παραπομπές


## Πηγές
* 

Κατηγορία:Κύπριοι εκδότες
Κατηγορία:Κύπριοι δημοσιογράφοι
Τζορτζ Ντε Λονγκ

Ο **Τζορτζ Ουάσινγκτον Ντε Λονγκ** (George Washington De Long, Νέα Υόρκη 1844 - Γιακουτία 1881) υπήρξε αξιωματικός του Αμερικανικού Πολεμικού Ναυτικού, γνωστός για την εξερευνητική αποστολή στον Αρκτικό Ωκεανό που οδήγησε στο θάνατό του.

Γεννήθηκε στη Νέα Υόρκη στις 22 Αυγούστου 1844 και σε ηλικία 21 ετών αποφοίτησε από τη Ναυτική Ακαδημία της Αννάπολης. Το 1879, ως καπετάνιος της κανονιοφόρου *[[Ζανέτ (κανονιοφόρος)|Ζανέτ]]* (USS Jeannette), ανέλαβε να διερευνήσει πιθανές θαλάσσιες οδούς από την Καλιφόρνια προς το Βόρειο Πόλο μέσω του Βερίγγειου Πορθμού.

Το Σεπτέμβριο του 1879, το πλοίο παγιδεύτηκε σε επιπλέοντα πάγο βορείως της Τσουκότκα και επί σχεδόν δύο χρόνια παρασυρόταν προς τα δυτικά (υπολογίζεται περ. 600 μίλια), μέχρι τον Ιούνιο του 1881 που τελικά συνεθλίβη. Οι άνδρες συνέχισαν με έλκηθρα ή πεζοί στην παγωμένη επιφάνεια, σέρνοντας τρεις σωσίβιες λέμβους. Όταν τελικά βρήκαν ανοιχτή θάλασσα, το Σεπτέμβριο, χωρίστηκαν και έπλευσαν προς τα νότια. Μία ομάδα εξαφανίστηκε χωρίς ίχνη, ενώ μια δεύτερη έφτασε στο δέλτα του Λένα και διασώθηκε. Η τρίτη, όπου επικεφαλής ήταν ο Ντε Λονγκ, έφτασε μεν στις ακτές της Γιακουτίας, αλλά τελικά επιβίωσαν μόνο δύο ναύτες που στάλθηκαν προς αναζήτηση κατοικημένης περιοχής - οι υπόλοιποι πέθαναν από ασιτία περιμένοντας βοήθεια. Ως ημερομηνία θανάτου του καταγράφηκε η 31η Οκτωβρίου 1881.

Κατά τη διάρκεια της περιπέτειάς του, ο Ντε Λονγκ κατέγραψε τρία έως τότε άγνωστα νησιά. Μαζί με δύο ακόμα, που ανακαλύφθηκαν στη συνέχεια, ονομάζονται προς τιμήν του *[[Νήσοι Ντε Λονγκ]]* και αποτελούν μέρος του αρχιπελάγους της Νέας Σιβηρίας. Το όνομά του δόθηκε επίσης στα *[[Όρη Ντε Λονγκ]]* της βόρειας Αλάσκας, καθώς και σε διάφορα πλοία του Αμερικανικού Πολεμικού Ναυτικού.

## Παραπομπές


Κατηγορία:Αμερικανοί στρατιωτικοί
Κατηγορία:Αμερικανοί εξερευνητές
Γάιος Ιούλιος Βίκτωρ

Ο **Γάιος Ιούλιος Βίκτωρ** (, 4ος αιώνας μ.Χ.), ήταν Ρωμαίος συγγραφέας της ρητορικής, πιθανότατα Γαλατικής προέλευσης. Το σωζόμενο εγχειρίδιό του έχει κάποια σημασία, καθώς διευκολύνει την κριτική των κειμένων του Κουιντιλιανού, τον οποίο ακολουθεί σε πολλά σημεία, εκ του σύνεγγυς.

## Παραπομπές


## Πηγές
* 
* *Karl Felix Halm* (C. Halm)*, *Rhetores Latini Minores'', 1863. (Online)

Κατηγορία:Ρωμαίοι συγγραφείς
Terrible Certainty

***Terrible Certainty*** είναι ο τίτλος του τρίτου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 22 Σεπτεμβρίου του 1987 μέσω της δισκογραφικής εταιρείας "Noise Records".

Οι ηχογραφήσεις και η μίξη του δίσκου πραγματοποιήθηκαν στο "Horus Studio" του Ανόβερου. Για την προώθηση του, γυρίστηκε βίντεο κλιπ για το κομμάτι "*Toxic Trace*" και το συγκρότημα περιόδευσε στην Μεγάλη Βρετανία μαζί με τους Celtic Frost και Virus, όπως και στην Βόρεια Αμερική με τους D.R.I..

Οι κριτικές για τον δίσκο υπήρξαν θετικές, με το "Allmusic" να τον βαθμολογεί με 4,5 / 5 αστέρια, το "Sputnik Music" με μέσο όρο βαθμολογιών 4,1 / 5 και το "Metal Storm" με 87%.

## Τραγούδια του δίσκου

## Τα μέλη των Kreator
Οι μουσικοί οι οποίοι ηχογράφησαν το "*Terrible Certainty*" ήταν οι εξής:
* **[[Μίλε Πετρόζα]]** - κιθάρα, φωνητικά
* **Γιοργκ Τσεμπιατόφσκι** - κιθάρα
* **Ρομπέρτο Φιορέτι** - μπάσο
* **[[Γιούργκεν Ρέιλ]]** - τύμπανα, φωνητικά

## Παραπομπές


## Πηγές
* Terrible Certainty - Kreator | Songs, Reviews, Credits | AllMusic
* Kreator - Terrible Certainty (album review ) | Sputnikmusic
* Kreator - Terrible Certainty - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 1987
Κρίστιαν Ραμπ

Ο **Κρίστιαν Ραμπ** (γερμανικά: *Christian Rub*, 13 Απριλίου 1886 - 14 Απριλίου 1954) ήταν Γερμανός ηθοποιός χαρακτήρων, ξεκινώντας τη δεκαετία του 1910 έως τη δεκαετία του 1950, συμμετέχοντας σε πάνω από 100 ταινίες μεγάλου μήκους. Γεννημένος στη Βαυαρία, έκανε το κινηματογραφικό του ντεμπούτο το 1919 στην ταινία *The Belle of New York*. Επίσης, ο Ραμπ ήταν η βάση του καρτούν Τζεπέτο στην ταινία *[[Πινόκιο (ταινία, 1940)|Πινόκιο]]*, παραχωρώντας δε και τη φωνή του. Η τελευταία του εμφάνιση έγινε το 1952, στην ταινία *Something for the Birds*. Απεβίωσε σε ηλικία 70 χρονών στην Καλιφόρνια.

## Παραπομπές


## Εξωτερικοί σύνδεσμοι
*
*

Κατηγορία:Γερμανοί ηθοποιοί θεάτρου
Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί φωνής
Out of the Dark... Into the Light

***Out of the Dark... Into the Light*** είναι ο τίτλος του δεύτερου EP του γερμανικού thrash metal συγκροτήματος Kreator, το οποίο κυκλοφόρησε τον Αύγουστο του 1988 μέσω της δισκογραφικής εταιρείας "Noise Records".

Οι στούντιο ηχογραφήσεις και η μίξη του ΕΡ πραγματοποιήθηκαν στο "Musiclab" του Βερολίνου τον Μάιο του 1988, ενώ οι ζωντανές ηχογραφήσεις προέρχονται από την συναυλία των Kreator στο "The Dynamo" του Αϊντχόβεν, στις 31 Μαΐου 1988.

Η συγκεκριμένη κυκλοφορία πραγματοποιήθηκε με σκοπό να γεμίσει το κενό ανάμεσα στα δύο άλμπουμ του συγκροτήματος, *[[Terrible Certainty]]* και *[[Extreme Aggression]]*, το δεύτερο εκ των οποίων ήταν και ο πρώτος δίσκος τους ο οποίος κυκλοφόρησε στις Ηνωμένες Πολιτείες μέσω της Epic Records.

## Τραγούδια του δίσκου

## Τα μέλη των Kreator
Οι μουσικοί που ηχογράφησαν το *Out of the Dark... Into the Light* ήταν οι εξής:
* **[[Μίλε Πετρόζα]]** - κιθάρα, φωνητικά
* **Γιοργκ Τσεμπιατόφσκι** - κιθάρα
* **Ρομπέρτο Φιορέτι** - μπάσο
* **[[Γιούργκεν Ρέιλ]]** - τύμπανα, φωνητικά

## Παραπομπές


## Πηγές
* Out of the Dark... Into the Light - Kreator | Songs, Reviews, Credits | AllMusic
* Kreator - Out of the Dark... Into the Light | Sputnikmusic
* Kreator - Out of the Dark... Into the Light - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 1988
Ο Ρόκο και τ' Αδέλφια του

Το ***Ο Ρόκο και τ' Αδέλφια του*** () είναι ιταλική δραματική ταινία του 1960 σε σκηνοθεσία Λουκίνο Βισκόντι. Πρωταγωνιστούν οι Αλέν Ντελόν, Κατίνα Παξινού, Σπύρος Φωκάς, Ρενάτο Σαλβατόρι και η Κλαούντια Καρντινάλε σε έναν από τους πρώτους κινηματογραφικούς ρόλους της.

Γυρισμένη στο Μιλάνο, η ταινία πραγματεύεται την εσωτερική μετανάστευση στην Ιταλία μετά τον Β' Παγκόσμιο Πόλεμο και τις δυσκολίες ενσωμάτωσης μιας οικογένειας από τον Νότο στον ιταλικό Βορρά.

## Πλοκή
Μετά τον θάνατο του πατέρα, η μητέρα Ροζάρια Παρόντι (Κατίνα Παξινού) φεύγει από την Καλαβρία με τους 4 γιους της και εγκαθίσταται στο Μιλάνο, για να ακολουθήσει τον μεγαλύτερο από τους 5 γιους, Βιντσέντσο (Σπύρος Φωκάς), ο οποίος είναι αρραβωνιασμένος με τη Τζινέτα (Κλαούντια Καρντινάλε). Η οικογένεια τελικά μένει σε ένα μικρό φτωχικό σπίτι. Ο καλόψυχος Ρόκο (Αλέν Ντελόν) δουλεύει σε καθαριστήριο ρούχων και θέλει να γίνει πυγμάχος, όπως ο σκληρός αδερφός του Σιμόνε (Ρενάτο Σαλβατόρι), ο Τσίρο εργάζεται σε ένα εργοστάσιο αυτοκινήτων και ο Λούκα είναι ακόμη πολύ μικρός για να δουλέψει. Ο Σιμόνε γνωρίζει και ερωτεύεται την Νάντια (Ανί Ζιραρντό), που είναι πόρνη, η οποία στη συνέχεια διατηρεί σχέση με τον Ρόκο. Η σύγκρουση των δύο αδερφών θα έχει ολέθρια αποτελέσματα.

Η ταινία είναι χωρισμένη σε πέντε ενότητες, μία για κάθε ένα από τα αδέρφια: Βιντσέντσο, Σιμόνε, Ρόκο, Τσίρο, Λούκα.

## Κυκλοφορία
Στην Ελλάδα η ταινία έκανε πρεμιέρα στις 13 Νοεμβρίου 1961 στους κινηματογράφους Αθηναίον, Άστορ, Ράδιο Σίτυ και Σταρ της Αθήνας.

## Βραβεία
Η ταινία βραβεύτηκε στο Διεθνές Φεστιβάλ Κινηματογράφου Βενετίας με Αργυρό Λέοντα και με το βραβείο FIPRESCI.

## Παραπομπές


Κατηγορία:Ιταλικές ταινίες της δεκαετίας 1960
Κατηγορία:Ταινίες του 1960
Κατηγορία:Ιταλόφωνες ταινίες
Κατηγορία:Ιταλικές δραματικές ταινίες
Κατηγορία:Πυγμαχικές ταινίες
Κατηγορία:Ταινίες με μουσική σύνθεση Νίνο Ρότα
Κατηγορία:Ταινίες σε σκηνοθεσία Λουκίνο Βισκόντι
Κατηγορία:Ιταλικές ασπρόμαυρες ταινίες
Κατηγορία:Ταινίες γυρισμένες στο Μιλάνο
Κατηγορία:Ταινίες σε σενάριο Λουκίνο Βισκόντι
Μελ Μπλανκ

Ο **Μέλβιν Τζέρομ "Μελ" Μπλανκ** (, 30 Μαΐου 1908 - 10 Ιουλίου 1989) ήταν Αμερικανός ηθοποιός και ηθοποιός κινουμένων σχεδίων. Παρόλα αυτά, η καριέρα του, που εξαπλώνεται σε έξι δεκαετίες, ξεκίνησε στο ραδιόφωνο. Ο Μπλανκ, μνημονεύεται για ρόλους που ενσάρκωσε στη Warner Bros., δίνοντας τη φωνή του σε χαρακτήρες όπως ο Μπαγκς Μπάνυ, ο Ντάφι Ντακ, ο Πόρκυ Πιγκ, ο Tweety, Σιλβέστερ, ο Γιοσέμιτι Σαμ, ο Φόγκχορν Λέγκχορν, ο Μάρβιν ο Εξωγήινος, ο Πεπέ λε Πιου, ο Σπίντι Γκονζάλες, ο Ταζ, το Κογιότ, αλλά και σε πολλούς άλλους ήρωες της σειράς *[[Looney Tunes]]* και της *[[Merrie Melodies]]*, σε διάφορα μικρά επεισόδια τους, μεταξύ τριών δεκαετιών (1940, 1950, 1960, την περίοδο της χρυσής εποχής των κινουμένων σχεδίων της Αμερικής (ΗΠΑ).

Αργότερα, εργάστηκε στην εταιρεία Hanna-Barbera, για σχεδόν τρις δεκαετίες (1960, 1970, 1980). Εκεί πέρα, πιο πολύ μνημονεύεται για δύο ρόλους του, πρώτον στη σειρά *[[The Flintstones]]*, ως ο Μπάρνει Ραμπλ και δεύτερον στη σειρά *[[The Jetsons]]* ως ο κύριος Σπέισλι. Ωστόσο, ο Μπλανκ, υπήρξε και η αυθεντική φωνή του χαρακτήρα της Universal Studios, Γούντι ο Τριποκάρυδος, στις αρχές της δεκαετίας του 1940. Ενώ, στα μέσα του 1960, παρείχε και κάποια φωνητικά εφέ στη σειρά της Metro-Goldwyn-Mayer, Τομ και Τζέρι. Ωστόσο, και στο ραδιόφωνο έδινε εμφανίσεις, σε εκπομπές γνωστών κωμικών της κλασικής εποχής του ραδιοφώνου των ΗΠΑ, όπως του Τζακ Μπένι, του Άμποτ και Κοστέλο, του Μπερνς και Άλεν αλλά και της Τζούνι Κανόβα.

Ο Μπλανκ, μετά από τις τόσες πολλές εμφανίσεις του στον χώρο των κινουμένων σχεδίων, έχει λάβει το ψευδώνυμο "Ο άνθρωπος με τις 1000 φωνές", ενώ έχει υπάρξει και μεγάλη επιρροή στους κατοπινούς ηθοποιούς του ιδιώματος.

## Παραπομπές


## Εξωτερικοί σύνδεσμοι

* 
* Toonopedia article about Mel Blanc
* 40 MP3 downloads of The Mel Blanc Show 

Κατηγορία:Αμερικανοί ηθοποιοί ραδιοφώνου
Κατηγορία:Αμερικανοί ηθοποιοί φωνής
Κατηγορία:Νικητές Inkpot Award
Ζωρζ Λαμπικά

Ο **Ζωρζ Λαμπικά**, ευρέως γνωστός ως **Ζορζ Λαμπικά** (1930-2009) ήταν Γάλλος μαρξιστής φιλόσοφος.

Κύρια ενδιαφέροντά του ήταν η βία, η σχέση δημοκρατίας και επανάστασης, ο Ροβεσπιέρος και η αραβομουσουλμανική σκέψη.

## Έργα στα ελληνικά
### Βιβλία
*(2014) *Η βία; Ποια βία;*, εκδόσεις Εκτός Γραμμής.
### Άρθρα
*(2009) «Επιστροφή στον Λένιν», μτφρ. Τάσος Μπέτζελος, περιοδικό Εκτός Γραμμής, τχ. 23
*(2011) «Για το ανέφικτο της μη βίας» (συνέντευξη στο περιοδικό Critique Communiste), μτφρ. Τ. Μπέτζελος, περιοδικό Εκτός Γραμμής, τχ. 27-28
*(2014) «Η βία; Ποια βία;», μτφρ. Χρήστος Βαλλιάνος – Τάσος Μπέτζελος, περιοδικό Εκτός Γραμμής, τχ. 35

## Παραπομπές


Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Μαρξιστές θεωρητικοί
Κατηγορία:Γάλλοι φιλόσοφοι
Αββαείο της Ίσοβας

Το **Αββαείο της Ίσοβας** είναι πρώην αββαείο των Κιστερκιανών το οποίο βρισκόταν στην Ελλάδα, στον Δήμο Ανδρίτσαινας-Κρεστένων.

## Ίδρυση
Το Αββαείο της Ίσοβας ιδρύθηκε στις αρχές του 13ου αιώνα από μοναχούς προερχόμενους από το Αββαείο του Ωτκόμπ. Κατεστράφη το 1263 από τους Βυζαντινούς.

## Παραπομπές


## Πηγές

*  
*  
*  

## Εξωτερικός Σύνδεσμος
* Φωτογραφία των ερειπίων του Αββαείου της Ίσοβας.

Κατηγορία:Κιστερκιανά αββαεία στην Ελλάδα
Κατηγορία:Αρχαιολογικοί τόποι στην Ελλάδα
Κομητειακή Ποδοσφαιρική Ομοσπονδία

Οι **Κομητειακές Ποδοσφαιρικές Ομοσπονδίες** (αγγλικά: *County Football Associations*) αποτελούν τα τοπικά όργανα διοίκησης του ποδοσφαίρου στην Αγγλία και στις εξαρτήσεις του στέμματος (Νήσος του Μαν, Τζέρσεϊ και Γκέρνσεϊ). Αντικείμενο ενασχόλησής τους είναι όλες οι πτυχές του ποδοσφαίρου στην Αγγλία. Είναι υπεύθυνες για την εγγραφή συλλόγων και ποδοσφαιριστών, καθώς και την προώθηση της ανάπτυξης ανάμεσα σε αυτούς τους φορείς και τους διαιτητές.

Οι περισσότερες Κομητειακές Ποδοσφαιρικές Ομοσπονδίες ευθυγραμμίζονται περίπου κατά μήκος των συνόρων των ιστορικών κομητειών, αν και μερικές καλύπτουν εκτάσεις πέραν της μίας κομητείας, ενώ ορισμένες από τις σημαντικές πόλεις, ιδιαίτερα εκείνες με ισχυρή ποδοσφαιρική παράδοση, έχουν τη δική τους Ποδοσφαιρική Ομοσπονδία. Η Ποδοσφαιρική Ομοσπονδία του Σέφιλντ ήταν η πρώτη που δημιουργήθηκε, το 1867. Πολλά ιδρύματα διαθέτουν τις δικές τους, ειδικού καθεστώτος, Ποδοσφαιρικές Ομοσπονδίες, όπως τα πανεπιστήμια του Κέμπριτζ και της Οξφόρδης, οι ένοπλες δυνάμεις και η Ερασιτεχνική Ποδοσφαιρική Συμμαχία, η οποία έχει μια ισχυρή παρουσία στα νοτιο-ανατολικά της Αγγλίας.

## Παραπομπές


## Εξωτερικοί σύνδεσμοι
* The County FAs, The FA

Κατηγορία:Ποδόσφαιρο στην Αγγλία